ร่างกฎกระทรวงกำหนดปริมาณยาเสพติดให้โทษและวัตถุออกฤทธิ์ที่ให้สันนิษฐานว่ามีไว้ในครอบครองเพื่อเสพ พ.ศ. ... ที่จะประกาศใช้ในเดือนธันวาคม 2566 เป็นอำนาจของหน่วยงานใดในการกำหนดปริมาณการครอบครองว่าเท่าใดจึงเป็นผู้ป่วย
ก. สำนักงานคณะกรรมการป้องกันและปราบปรามยาเสพติด (ป.ป.ส)
ข. กระทรวงสาธารณสุข
ค. กระทรวงยุติธรรม
ง. สำนักงานตำรวจแห่งชาติ
จ. กระทรวงมหาดไทย
คำตอบได้แก่ ข.  เพราะว่า เพราะร่างกฎกระทรวงกำหนดปริมาณยาเสพติดให้โทษและวัตถุออกฤทธิ์ที่ให้สันนิษฐานว่ามีไว้ในครอบครองเพื่อเสพ พ.ศ. ... ที่จะประกาศใช้ในเดือนธันวาคม 2566 เป็นอำนาจของกระทรวงสาธารณสุขในการกำหนดปริมาณการครอบครองว่าเท่าใดจึงเป็นผู้ป่วย ซึ่งเป็นกฎหมายลำดับรองที่อยู่ภายใต้ พ.ร.บ. ให้ใช้ประมวลกฎหมายยาเสพติด พ.ศ. 2564

ภายหลังจากที่ พ.ร.บ. ให้ใช้ประมวลกฎหมายยาเสพติด พ.ศ. 2564 ประกาศใช้ในปี 2564 ก็จำเป็นจะต้องออกกฎกระทรวงที่เกี่ยวข้องตามมา โดยย้อนกลับไปในรัฐบาลของ พล.อ.ประยุทธ์ จันทร์โอชา เมื่อวันที่ 9 ส.ค. 2565 คณะรัฐมนตรีภายใต้รัฐบาล พล.อ.ประยุทธ์ ได้อนุมัติหลักการ "ร่างกฎกระทรวงว่าด้วยการกำหนดปริมาณยาเสพติดให้โทษในประเภท 1 ประเภท 2 หรือประเภท 5 หรือวัตถุออกฤทธิ์ในประเภท 1 หรือประเภท 2 ให้สันนิษฐานไว้ก่อนว่ามีไว้ในครอบครองเพื่อเสพ พ.ศ. ..." ซึ่งกำหนดว่า การครอบครองยาบ้าที่ถือว่าเป็น "ผู้ค้า" ต้องมีจำนวน 15 หน่วยการใช้ (เม็ด) ขึ้นไป

อย่างไรก็ตาม ร่างกฎกระทรวงดังกล่าวที่ผ่านการอนุมัติหลักการโดย ครม.ประยุทธ์ แล้ว แต่จนท้ายที่สุดกลับยังไม่มีการประกาศออกมาเป็นกฎกระทรวงบังคับใช้ จนต่อมาในเดือน ก.พ. 2566 นายอนุทิน ชาญวีรกูล อดีต รมว.สาธารณสุข ได้เสนอแนวคิดแก้ไขร่างกฎกระทรวงดังกล่าว ให้ผู้มียาเสพติดในครอบครองมากกว่า 1 เม็ด จะสันนิษฐานว่าเป็นผู้ขาย อย่างไรก็ตาม แนวคิดของนายอนุทินครั้งนั้นยังไม่ได้เข้าไปสู่ขั้นตอนการให้ความเห็นชอบในหลักการโดยคณะรัฐมนตรี จนกระทั่งสิ้นสุดรัฐบาลของ พล.อ.ประยุทธ์

และในช่วงปลายเดือน ต.ค. 2566 จึงมีแนวคิดใหม่อีกครั้งโดย นพ.ชลน่าน ศรีแก้ว ที่จะกำหนดเกณฑ์การแบ่งผู้เสพและผู้ค้าว่าควรอยู่ที่ 10 เม็ด ซึ่ง นพ.ชลน่าน กล่าวเมื่อวันที่ 30 ต.ค. 2566 ในมุมของสาธารณสุขมองว่า ไม่ว่าจะกี่เม็ด จะ 1 เม็ด 10 เม็ดก็คือ ผู้เสพและผู้ป่วย ส่วนการกำหนดที่ไม่เกิน 10 เม็ด ได้มีการพิจารณาในเชิงวิชาการ มิติทางสังคมเศรษฐกิจ และการบังคับใช้กฎหมายแล้ว
92.ข่าวสารทั่วไป สถิติต่างๆ